Projekt “ Osiguranje školske prehrane za djecu u riziku od siromaštva“- dodatni kriteriji

Za projekt „Osiguranje školske prehrane za djecu u riziku od siromaštva“ našoj je školi odlukom Zagrebačke županije odobreno financiranje prehrane za 107 učenika. Budući da je broj učenika koji su se prijavili za projekt premašio tu brojku, uvedeni su dodatni kriteriji.

Odlukom Školskog odbora sa sjednice 7. prosinca 2017. kao dodatni kriterij uzimat će se prosječni mjesečni dohodak po članu kućanstva koji ne smije prelaziti 16,33 % proračunske osnovice odnosno 543,14 kuna po članu kućanstva (proračunska osnovica za 2017. godinu iznosi 3.326,00 kuna -„Narodne novine“, broj 26/16 ).

Učenici koji udovoljavaju kriterijima dobit će pisanu obavijest.